**Tautas sporta sacensību**

**„Biķernieku trases lielā balva riteņbraukšanā“**

NOLIKUMS

1. **SACENSĪBU VADĪBA**

“Biķernieku trases lielā balva riteņbraukšanā” sacensības notiek 2024. gada 8. maijā Biķernieku kompleksajā sporta bāzē, Rīgā. Sergeja Eizenšteina ielā 4. Sacensības organizē Latvijas Riteņbraukšanas federācija.

|  |  |  |  |
| --- | --- | --- | --- |
| Sacensību direktors  | Toms Markss | +371 26255435 | toms@lrf.lv  |
| Distances priekšnieks  | Sandis Eislers | +371 28313844 | sandis.eislers@gmail.com  |
| Galvenais tiesnesis | Vladislavs Sokolovs | +371 29402789 | sokolovs.vladislavs@gmail.com |
| Sacensību laika tiesnesis | Māris Ozoliņš | +371 20003310 | maaris.ozolins@gmail.com  |

1. **PROGRAMMA**

**08.05.2024.**

12:00 – 13:15 Sacensību dalībnieku numuru izsniegšana U16,U18 puišu apvienotajam kritērija braucienam.

 13:30 – 14:30 STARTS U16, U18 puišu apvienotajam kritērija braucienam **(35 km)**.

 14:40 APBALVOŠANA U16, U18 puišu apvienotajam kritērija braucienam.

 14:30 – 15:30 Dalībnieku numuru izņemšana Bērnu braucienam.

 15:45 STARTS Bērnu braucienu dalībniekiem **(400 – 2000m)**.

16:45 APBALVOŠANA Bērnu brauciena dalībniekiem.

 16:00 – 18:00 Dalībnieku numuru izņemšana individuālajam braucienam

 16:45 – 18:45 STARTA LAIKI individuālajiem braucieniem veselības, jaunatnes un pieaugušo grupās **(5,5 – 22 km)**

 16:00 – 18:45 Dalībnieku numuru izņemšanas grupas braucienam.

 19:15 STARTS grupas braucienam **( 14 apļi X 5,5, km - 77 km)**.

 20:50 APBALVOŠANA grupas braucienam.

1. **SACENSĪBU NOTEIKUMI**

**Organizācija:**

“Biķernieku trases lielā balva riteņbraukšanā” tiek organizēta respektējot UCI noteikumus 2024. gada 8. maijā Biķernieku kompleksajā sporta bāzē.

1. **DALĪBNIEKI**

Sacensībās piedalās sekojošu grupu pārstāvji

**Bērni un Jaunatne:**

|  |  |  |
| --- | --- | --- |
| Vecuma grupa | Dzimšanas gadi | Sacensības |
| 2 – 4 gadi zēni un meitenes | 2020. - 2022. gads | Bērnu braucieni |
| 5 – 6 gadi zēni un meitenes | 2018. – 2019. gads  | Bērnu braucieni |
| 7 – 8 gadi zēni un meitenes | 2016. – 2017. gads | Bērnu braucieni |
| 9 – 10 gadi zēni  | 2014. – 2015. gads | Bērnu braucieni |
| 9 – 10 gadi meitenes | 2014. – 2015. gads | Bērnu braucieni |
| U12 grupas zēni | 2012. – 2013. gads | Individuālais brauciens 5,5 km |
| U12 grupas meitenes | 2012. – 2013. gads | Individuālais brauciens5,5 km  |
| U14 grupas zēni | 2010. – 2011. gads | Individuālais brauciens 11km |
| U14 grupas meitenes  | 2010. – 2011. gads | Individuālais brauciens 11km |
| U16 grupas zēni | 2008. – 2009. gads | Kritērija brauciens/ Individuālais brauciens 11 km |
| U16 grupas meitenes | 2008. – 2009. gads | Individuālais brauciens 11 km |
| U18 grupas zēni | 2006. -2007. gads | Kritērija brauciens/ Grupas brauciens  |
| U18 grupas meitenes | 2006. -2007. gads | Individuālais brauciens 11 km |

**Veselības klasē :**

|  |  |  |
| --- | --- | --- |
| Nelicencēti riteņbraucēji vecumā no 12 gadiem  | No 2012. gadā dzimušie/ās un vecāki/s | Individuālais brauciens 5,5 km |

**Pieaugušie:**

|  |  |  |
| --- | --- | --- |
| Grupa | Dzimšanas gadi | Sacensības  |
| Open sievietes | 2005. un vecākas | Individuālais brauciens 22 km/ Grupas brauciens |
| Open vīriešu | 1990. – 2005. | Individuālais brauciens 22 km/ Grupas brauciens |
| M1 vīriešu | 1985. – 1989. | Individuālais brauciens 22km/ Grupas brauciens |
| M2 vīriešu | 1980. – 1984. | Individuālais brauciens 22km / Grupas brauciens |
| M3 vīriešu | 1975. – 1979. | Individuālais brauciens 22 km/ Grupas brauciens |
| M4 vīriešu | 1970. – 1974. | Individuālais brauciens 22 km/ Grupas brauciens |
| M5 vīriešu | 1965. – 1969. | Individuālais brauciens 11 km/ Grupas brauciens |
| M6 vīriešu | 1964. - … | Individuālais brauciens 11 km/ Grupas brauciens |

Dalībnieki, kuru grupās ir iespēja startēt divās disciplīnās, var izvēlēties startēt vienā no divām, vai abās. Pieaugušie, kuri izvēlēsies startēt abās disciplīnās, individuālā brauciena sarakstā tiks iekļauti sākumā.

1. **Vērtēšana**
	1. Kritērija, Grupas un individuālajā braucienā tiek apbalvoti 1. – 3. vietas ieguvēji katrā vecuma grupā.
	2. Bērnu braucienā pārsteiguma balvas saņem ikviens dalībnieks.
	3. Veselības braucienā tiek noteiktas sekojošas nominācijas:

Ātrākais vīrietis (17+)

Ātrākā sieviete (17+)

Ātrākais jaunietis (17-)

Ātrākā jauniete (17-)

1. **REĢISTRĀCIJA**

Reģistrācija jāveic Latvijas Riteņbraukšanas federācijas piedāvātajā platformā: bulta.lv/riga.

Iepriekšējā reģistrācija ir atvērta no 12. aprīļa, un tā tiks noslēgta 7. maijā. plkst. 12:00. Bērnu, Veselības, Sieviešu un sporta klases sacensībām varēs pietiekties uz vietas reģistrācijas centrā laikā no pulksten 14:30.

1. **DALĪBAS MAKSA**
	1. Dalības maksa bērnu braucienos netiek ieturēta.
	2. Dalības maksa Jaunatnes grupām no U12 – U18 - 10.00 EUR par vienu distanci vai 15,00 EUR par divām distancēm.
	3. Dalības maksa Veselības klasē – 15.00 EUR.
	4. Dalības maksa pieaugušajiem uz Grupas braucienu 20,00 EUR
	5. Dalības maksa pieaugušajiem uz Individuālo braucienu 20,00 EUR
	6. Dalības maksa pieaugušajiem uz Individuālo un grupas braucienu 30,00 EUR

Dalības maksa jāveic pēc iepriekšējās reģistrācijas veikšanas. Dalībnieku sarakstā tiks iekļauti tikai tie dalībnieki, kuri ir samaksājuši dalības maksu **ar pārskaitījumu, pārskaitījumu pēc rēķina vai norises vietā.**

**Latvijas Riteņbraukšanas federācijas rekvizīti dalības maksas veikšanai:**

Latvijas Riteņbraukšanas federācija:

Reģistrācijas nr. 40008023340.

A/S «Swedbank»

Konta Nr: LV42HABA0551057024009\*

\*Mainījies konta numurs.

Maksājuma mērķī norādīt: Par Vārda/u Uzvārda/u dalību Biķernieku trases lielā balva riteņbraukšanā .

**Dalībniekiem tiks nodrošināta:**

Elektroniskā laika uzskaite.

Online rezultāti sacensību laikā un pēc finiša fotofiniss.lv.

Foto galerija līdz 2 dienu laikā pēc finiša.

Balvas 1. – 3. vietu ieguvējiem vecuma grupās.

Neatliekamā medicīniskā palīdzība.

1. **SACENSĪBU CENTRS**

Sacensību centrs atrodas Biķernieku kompleksajā sporta bāzē, Sergeja Eizenšteina ielā 4, Rīgā un ir atvērts 8. maijā no plkst. 12:00 – 21:00.

1. **SACENSĪBU NUMURI**

Katram dalībniekam tiek izsniegti sacensību numuri. Vienam numuram ir jābūt piestiprinātam dalībnieka mugurpusē tā, lai tas būtu skaidri saskatāms no aizmugures. Vēl dalībniekam tiek piešķirts viens rāmja numurs ar iekļautu laiku kontroles čipu, kam jābūt piestiprinātam pie sēdekļa stutes.

Tiešsaistes rezultāti:

Sacensībām tiks nodrošināta tiešsaistes rezultāti, kas būs pieejami vietnē fotofiniss.lv.

1. **APBALVOŠANAS CEREMONIJA**

Sacensību uzvarētāji katrā vecuma grupā tiks apbalvoti ar medaļām un balvām.

Oficiālajā apbalvošanas ceremonijā ir obligāti jāpiedalās visiem sportistiem, kuri ir ieguvuši godalgotas vietas savās vecuma grupās. Sportisti, kuri neierodas uz apbalvošanas ceremoniju, zaudē tiesības uz balvām.

1. **TEHNISKIE NOTEIKUMI:**
	1. Grupas braucienā var startēt ar šosejas vai Gravel tipa velosipēdu, kas nevar būt aprīkots ar guļstūri.
	2. Atrodoties sacensību trasē, dalībniekiem obligāti jālieto aizsprādzēta aizsargķivere.
	3. Ja dalībnieks grupas braucienā tiek apdzīts par apli, tam ir iespēja turpināt sacensības līdz līderu finišam, ja vien tiesneši drošības nolūkos nelemj pieņemt lēmumu par ātrāku dalībnieka apstādināšanu no tālākas dalības.
	4. Dalībniekam ir pienākums sniegt palīdzību citam Dalībniekam traumu gadījumā un ziņot par negadījumu distances priekšniekam vai sacensību medicīnas personālam.
	5. Individuālajā braucienā dalībnieki trasē dosies pēc starta saraksta.
	6. Individuālajā braucienā var startēt ar brīvi izvēlētu velosipēdu.
	7. Jaunatnes vecuma grupās velosipēdam, t.s. zobratu pārsnesumam un ekipējumam ir jāatbilst LRF treneru padomes apstiprinātajiem notiekumiem.
	8. Gadījumā, ja dalībnieks nevar veikt apli un izstājas no sacensībām, tad atgriežoties uz starta zonu, par to jāinformē tiesneši.
	9. Sacensību dalībniekiem nedrīkst piesārņot dabu trases teritorijā un ar cieņu jāizturas pret apkārtējo vidi.
	10. Sacensību dienā dalībniekiem, sākot laika, kad tiek dots pirmais starts, ir aizliegts trenēties un iesildīties sacensību trasē.
	11. Visiem dalībniekiem ir pienākums iepazīties ar sacensību nolikumu.
	12. Reģistrējoties sacensību dienā, dalībnieks ar savu parakstu apliecina, ka ir iepazinies ar sacensību nolikumu.
	13. Sacensību dalībnieks ir atbildīgs par visiem nelaimes gadījumiem un materiāliem zaudējumiem, kas radušies piedaloties sacensībās.
	14. Reģistrējoties sacensībām un dodoties trasē, katrs dalībnieks uzņemas pilnu atbildību par savas veselības atbilstību distances veikšanai.
	15. Sacensību organizatori nenes atbildību par dalībnieku iespējamām traumām un/vai veselības traucējumiem sacensību laikā.
	16. Sacensību dalībnieki distances veikšanas laikā ar savu darbību nedrīkst ietekmēt citus sacensību dalībniekus un to rezultātus.
	17. Jebkurš dalībnieks, kurš uzskata, ka ir ticis ierobežots ar kādu darbību, var iesniegt protestu organizatoriem. Protests jāiesniedz 15 minūšu laikā pēc sava brauciena beigām, samaksājot 20.00 EUR. Ja protests tiek apmierināts, iemaksātā nauda tiek atgriezta.
	18. Sacensībās var tikt veikta dopinga kontrole.
	19. Piesakoties sacensībām, visi dalībnieki apliecina, ka neiebilst sacensību laikā uzņemto fotogrāfiju izmantošanai sacensību mārketinga vai reklāmas aktivitātēm.
2. **SODI**

Sacensības notiek ievērojot UCI noteikumus par pārkāpumiem.